אתמול (ב') קרתה פעם נוספת תקרית אלימה כלפי נהג אוטובוס, בקו 146 של אגד בתחנה בעיר נשר. לפי דובר אגד, נוסע שטען שנפגע מסגירת הדלת האחורית ניגש אל הנהג שישב על כסאו, קילל אותו והחל להכותו בעוצמה.
"הנוסעים הזעיקו אמבולנס אשר פינה את הנהג להמשך טיפול. לצערנו, אין זו הפעם הראשונה של אירוע מביש שכזה. אנו מגנים את התופעה של אלימות כלפי נהגים וכלפי נותני שירות בכלל. אנו קוראים למשטרה לאתר את התוקף ולמצות עמו את הדין", ציינו באגד.